معماری ایته جه هونر های هفت گانه ایسه کی اون سن و سال آدم عومر امره برابره . هر ملتی خو معماریه دره کی براساس مردوم ذوق و اوشان موحیط و اوشان تفکور متغییره. گیلان معماری به شدت جه سبز موحیط و جنگلی بودن و ... تاثیر بیگیفته. امروز دونیا مئن معماری ایته هونر صرف نیه . بلکه ایته هونر صنعت محسوب به کی به دانش مهندسی پور موحتاجه. ه تغییرات باعث ببوسته کی معماری به عونوان ایته علم بین رشته ای شناخته ببه کی به روانشناسی ، گرافیک ، عکاسی و ... وابسته ایسه. در هر صورت هندسه یا هو دانش ریاضی موهم ترین نیازی ایسه که معمار ره لازمه . برخلاف ایران معماری کی جه خاک استفاده کونه ، گیلان "" معماری چوب"" دره . گیلان معماری ،ایران معماری امره به شدت متفاوت ایسه . برون گرایی معماری کی اون مردوم رو نی تاثیر دشتی (یا مردوم برون گرایی کی معماری رو تاثیر دشتی) سبب ببوسته ا منطقه سبک خاصی خوره بداره . کی ا شبک حتی خود گیلان دورون تغییر کونه ( ماسوله خانه یان با رستم آباد و رودبنه موقایسه بوکونید)گیلان معماری 2 قسمت دره : 1-شهری 2-روستایی شهر معماری گاه گلف پور روستا معماریه مانه. اما شهری راشه یان میان ""نیمه باز فضایان"" ویشترین نقش دارید روستا معماری عمیقاً دامون و دریا مره هم رنگ همسانه و تلار ایته جه پیله قسمتانه کی بسیار موهمه. گیلان معماری پور جه ظرفیت های روشد کی بر اثر شرایط اون روشد کم ببوسته و نابود بوستن دره. ویتوریوس معماریه ساختمان سازی هونر موعرفی کونه